หุ้นไทยปิดเช้าลบ 8.26 จุด
ตลาดหุ้นไทยช่วงเช้าปิดที่ระดับ 1,040.97 จุด ลดลง 8.26 จุด(-0.79%) มูลค่าการซื้อขาย 8,218.80 ล้านบาท
6 ก.ย. 2554

ตลาดหุ้นไทยช่วงเช้าปิดที่ระดับ 1,040.97 จุด ลดลง 8.26 จุด(-0.79%) มูลค่าการซื้อขาย 8,218.80 ล้านบาท




ดัชนีปิดที่เกือบจุดต่ำสุดในช่วงเช้า 1,040.97 จุด ลดลง 8.26 จุด หรือ 0.79 % โดยแตะระดับสูงสุดที่ 1,049.97 จุด มูลค่าการซื้อขาย 8,219 ล้านบาท
น.ส.อาภาภรณ์ แสวงพรรค ผู้อำนวยการอาวุโส ฝ่ายวิจัยหลักทรัพย์ บล.ดีบีเอส วิคเคอร์ส(ประเทศไทย) เปิดเผยว่า  การซื้อขายหุ้นช่วงเช้าวันนี้ ดัชนีอยู่ในแดนลบตลอดช่วงเช้า และตลาดหุ้นไทยยังคงอ่อนตัวตามตลาดหุ้นในภูมิภาคเอเชียที่ปรับลดลงจากการที่ได้รับแรงกดดันจากปัจจัยต่างประเทศเป็นหลักทั้งปัญหาเศรษฐกิจสหรัฐที่ซบเซาและอาจเข้าสู่ภาวะถดถอย รวมทั้งปัญหาในยุโรปที่การบริโภคยังคงอ่อนแอและยอดค้าปลีกลดลง นอกจากนี้กรีซยังคงมีปัญหาการลดยอดขาดดุลงบประมาณ ขณะที่ตลาดหุ้นสหรัฐปิดทำการเนื่องจากวันแรงงาน
แนวโน้มตลาดหุ้นไทยในช่วงบ่ายยังคงต้องรอดูตลาดหุ้นยุโรปที่จะเปิดบ่ายนี้ แต่ก็คาดว่ายังคงอยู่ในแดนลบเพราะดัชนีดาวโจนส์ล่วงหน้าและน้ำมันดิบยังติดลบ กรอบการลงทุนให้แนวรับที่ 1,040 และแนวต้านที่ 1,050 จุด
หลักทรัพย์ที่มีมูลค่าการซื้อขายสูงสุด 5 อันดับ ได้แก่
BANPU    มูลค่าการซื้อขาย 817 ล้านบาท ปิดที่ 614.00 บาท ลดลง10.00 บาท (-1.60%) 
PTT          มูลค่าการซื้อขาย 776 ล้านบาท ปิดที่ 314.00 บาท ลดลง10.00 บาท (-3.09%)  
ADVANC  มูลค่าการซื้อขาย 487 ล้านบาท ปิดที่ 116.50 บาท เพิ่มขึ้น 1.50 บาท (+1.30%)  
JAS          มูลค่าการซื้อขาย 360 ล้านบาท ปิดที่ 2.30 บาท ราคาไม่เปลี่ยนแปลง 
PTTEP      มูลค่าการซื้อขาย 327 ล้านบาท ปิดที่ 162.00 บาท ลดลง 0.50 บาท (-0.31%)